Publication: Magyar Közlöny
Issue: MK-2007-136 (Year: 2007, Number: 136)
Era: 2004-2010
Section: 1993. évi III. törvény hatálya alá tartozó szociális ellátásokkal kapcsolatos pályázatok értékelésére, a pályázatot
Paragraph Index: 497

2007. október 31. A borítékra írják rá: „Országos Szociálpolitikai Szakértõi Névjegyzék”. A felvételi kérelmekrõl öttagú bizottság dönt. A bizottság a kérelmezõt a Névjegyzékbe felveszi, ha a felvételi kérelem megfelel a jogszabályi feltételeknek. Döntésre 2007. december 15-ig kerül sor. A döntés eredményérõl a Hivatal írásos értesítést küld, illetve 2008 januárjában a szakértõi névjegyzéket a Szociális és Munkaügyi Minisztérium hivatalos lapjában, a Szociális Közlönyben közzéteszi. Amennyiben a kérelmezõ a bizottság döntésével nem ért egyet, a Szociális és Munkaügyi Minisztériumnál a döntés felülvizsgálatát kezdeményezheti. Az elbírálás után a pályázatok visszaküldésére, valamint a pályázati díj visszafizetésére még sikertelen pályázat esetén sincs lehetõség. A pályázati felhívás szövege a Szociális és Munkaügyi Minisztérium és a Hivatal internetes honlapján is olvasható (http://www.szmm.gov.hu, illetve http://www.afsz.hu). A pályázattal kapcsolatban információ kérhetõ Kovács Henriettától (Foglalkoztatási és Szociális Hivatal 3100 Salgótarján, Május 1. út 54., Telefon: (32) 416-833/129-es mellék, E-mail: henrietta.kovacs@ncsszi.hu). A Miniszterelnöki Hivatal, valamint az Önkormányzati és Területfejlesztési Minisztérium közleményei Uniós pályázat belterületi utak fejlesztésére a Közép-magyarországi Régióban* Annak érdekében, hogy a jövõben ne poros és sáros földutakon jussunk el otthonunkig vagy munkahelyünkre, fejlett infrastruktúrára van szükségünk. Jelen pályázat azon közép-magyarországi önkormányzatoknak szól, amelyek burkolat nélküli utakat, gyûjtõutakat építenének, ám ehhez eddig hiányzott a szükséges pénz. Mire kapható uniós pénz? A településen áthaladó forgalom elvezetését, a településközpont tehermentesítését, illetve megközelítését szolgáló belterületi gyûjtõút vagy kiszolgálóút építésére kizárólag földutak állandó burkolattal való ellátására. Ezen utakhoz kapcsolódóan csapadékvíz-elvezetésre, közterület-rendezésre, forgalomtechnikai eszközök és közvilágítás kiépítésére kapható vissza nem térítendõ uniós támogatás. Kik pályázhatnak? Budapest és Pest megyei helyi önkormányzatok. Mennyi támogatás kapható? A támogatás mértéke az összes elszámolható költség maximum 70 százaléka, minimum 50 millió forint, maximum 500 millió forint lehet. A pályázatok benyújtási ideje és helye:

Source: https://magyarkozlony.hu/hivatalos-lapok/88135fd5839c2c556af000c244fb0eaef43e2d85/dokumentumok/affdc80f6bb952cdc095378cb20da55102262868/letoltes